Ž
Ž ir ž – trisdešimt antroji lietuvių abėcėlės raidė. Lietuvių kalboje raidės pavadinimas yra žė. Reiškia garsą: [ʒ] Ž yra modifikuota raidė Z ir daugelyje abėcėlių, kurių ji naudojama, yra paskutinė raidė (išskyrus estų ir turkmėnų abėcėles). Šią raidę XV a. įvedė Janas Husas. Raidė ž naudojama beveik visose lotyniškai užrašomose slavų kalbose (išskyrus lenkų), taip pat baltų, songajų ir lakotų kalbose. Estų, turkmėnų, lazų kalbose raidė ž sutinkama tik skoliniuose. Į šią raidę transliteruojama kirilicos raidė Ж.